E dempùs de repetir aguestes paraules as sòns soldats entà que les aprenèssen ben, era Mair de totes es Calamitats, desguisada d’ascèta, higec: “Alavetz jo m’encargarè der extermini de toti aguesti musulmans!” De seguit li foteren foetades enquia hèr-la sagnar, e l’embarrèren en un calaish, que botèren sus un mul, e se meteren en camin pr’amor d’executar eth plan d’aquera vielha maudida.